[{"text_idx": "#000000", "text": "Libera Folio plej populara primovada retejo"}, {"text_idx": "#000001", "text": "En enketo farita de Richard Delamore Libera Folio montrig\u0302is la klare plej populara retejo pri la Esperanto-movado inter la respondintoj."}, {"text_idx": "#000002", "text": "Richard Delamore, vaste konata kiel la videoblogisto Evildea, faris sian nesciencan enketon afis\u0302ante demandojn en la retservoj Reddit, Facebook kaj Twitter. Aldone li dissendis la enketon retpos\u0302te al siaj konatoj dise en la mondoj kaj petis ilin diskonigi g\u0302in."}, {"text_idx": "#000004", "text": "\u2013 Se oni staras ekster IKEA-vendejo demandante homojn, kie ili preferas ac\u0302eti meblojn, la rezulto ne multe valoras. Se oni demandas ekster kelkaj vendejoj, jam estas pli bone, sed tamen malfacilas difini, kiujn grupojn oni atingis kaj kiujn ne."}, {"text_idx": "#000005", "text": "La demandojn respondis entute 86 personoj, kaj Richard Delamore mem atentigas, ke ilia opinio ne estas reprezenta por la tuta reta Esperantujo. Tamen li opinias ke g\u0302i donas ian superrigardon."}, {"text_idx": "#000006", "text": "La fakto ke la enket-demandoj estis disvastigitaj tra la Esperanto-sekcio de Reddit sendube kau\u0306zis, ke sufic\u0302e multaj el la respondintoj, entute 12 personoj, menciis g\u0302uste la Esperanto-sekcion de Reddit inter la retejoj pri la Esperanto-movado kiujn ili ofte uzas."}, {"text_idx": "#000007", "text": "Tamen rimarkindas, ke klare pli multaj respondintoj, entute 19 personoj, indikis Liberan Folion, kvankam la enketo ne estis disvastigita pere de Libera Folio."}, {"text_idx": "#000008", "text": "Tiel Libera Folio lau\u0306 la enketo montrig\u0302is la plej populara retejo pri la Esperanto-movado inter la respondintoj, superante ec\u0302 la g\u0302eneralan kategorion \u201cretejoj de asocioj\u201d, kiun menciis 14 el la respondintoj."}, {"text_idx": "#000009", "text": "Po kvin respondintoj menciis la retejojn Lernu.net kaj Edukado.net, dum kvar menciis la retejon La Balta Ondo, ligitan al la periodaj\u0302o La Ondo de Esperanto. Respondantoj rajtis mencii pli ol unu retejon, sed 34 fakte indikis, ke ili malofte uzas retejon pri la Esperanto-movado."}, {"text_idx": "#000010", "text": "Aparte rimarkindas, ke evidente ne multaj el la respondintoj interesig\u0302as pri la retejoj de diversaj Esperanto-asocioj, se c\u0302iuj ekzistantaj asociaj retejoj kune kalkulitaj estas malpli vizitataj de ili ol Libera Folio. Eblas supozi, ke multaj el la respondintoj tute ne membras en ajnaj Esperanto-asocioj."}, {"text_idx": "#000011", "text": "Ni demandis al Richard Delamore, kiel lau\u0306 lia opinio retejoj de asocioj povus ig\u0302i pli interesaj kaj utilaj por membroj kaj potencialaj membroj. Lau\u0306 li malfacilas respondi g\u0302enerale, c\u0302ar c\u0302iu kulturo havas malsamajn opiniojn pri tio, kio necesas por krei efikan retejon."}, {"text_idx": "#000012", "text": "\u2013 La retejo, kiu plej g\u0302enas min, estas la retejo de UEA. Kiam mi rigardas g\u0302in, mi ne ekimagus, ke UEA estas ia grandskala internacia asocio. Male, la retejo donas la impreson, ke studento rapide kunmetis g\u0302in sen la konsilo de bona grafikisto/retfasonisto. G\u0302i estas tute senviva kaj aspektas kiel Web 1.0. Jen bona ekzemplo de moderna retejo por loka branc\u0302o de La Instutuo Konfuceo. Oni povas rapide vidi diferencon."}, {"text_idx": "#000014", "text": "\u2013 Mi ne vere vidas mankojn kun Libera Folio. La lastatempa g\u0302isdatigo al la aspekto kaj funkciado de la retejo multe plibeligis g\u0302in. Antau\u0306e la komenta sistemo estis tute fus\u0302a sed nun g\u0302i s\u0302ajnas bone funkcii. Mi opinias, ke la sola manko estas regula enhavo."}, {"text_idx": "#000015", "text": "Manko de regula enhavo tamen kompreneble estas serioza problemo, kiu videblas ne nur c\u0302e Libera Folio, sed ankau\u0306 ekzemple c\u0302e la diversaj asociaj retejoj. Libera Folio kiel c\u0302iam bonvenigas proponojn pri atentindaj temoj kaj volonte akceptas interesajn artikolojn por publikigo."}, {"text_idx": "#000017", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000019", "text": "UEA promesas novan retejon ene de kelkaj monatoj"}, {"text_idx": "#000020", "text": "> La retejo, kiu plej g\u0302enas min, estas la retejo de UEA. Kiam mi rigardas g\u0302in, mi ne ekimagus, ke UEA estas ia grandskala internacia asocio. Male, la retejo donas la impreson, ke studento rapide kunmetis g\u0302in sen la konsilo de bona grafikisto/retfasonisto. G\u0302i estas tute senviva kaj aspektas kiel Web 1.0."}, {"text_idx": "#000021", "text": "UEA, chu vi (finfine) bonvolos atenti tiun opinion, eltiri konkludon kaj agi laue?"}, {"text_idx": "#000022", "text": "Kiam antau kelkaj jaroj mi kritikis en FB ekz. la fushan (ech misfokusan!) foton en la chefpagho de la retejo (), memevidente levighis la chiamaj defendaj vochoj (chiam levighos vochoj defendaj kaj kontrauaj al chio ajn, ech se nur pro la tipe esperanta plezuro kontraui ion ajn), ke tiu foto estas tre bela kaj tauga por montri la... la... mi ech ne memoras, kion la defendaj vochoj argumentis por defendi ghin. Kompreneble pri gustoj disputi oni ne devas (mi trovas ghin abomeninda foto por tiu chefpagho de tiu retejo, sed tio estas mia unuopula opinio), tamen oni devus almenau konsenti, ke aperigi misfokusan foton ne donas tre bonan impreson pri la seriozeco de la organizo. Kaj se temus nur pri unu foto, nu bone, oni povus preteratenti. Sed ja temas pri la tuta retejo, kiel Evildea klare diras."}, {"text_idx": "#000023", "text": "Denove: UEA, chu vi finfine bonvolos...?"}, {"text_idx": "#000024", "text": "se oni pridemandas personojn en la UEA-medio oni ricevas partan vidon; se oni demandas personojn c\u0302irkau\u0306 la Civito, certe ili indikus, ke HeKo estas la plej legata. Kiel c\u0302iuj statistikoj, la rezulto dependas de la samplo, kaj Delamore korekte reliefigas tion."}, {"text_idx": "#000025", "text": "Carlo, kredu min, ke tiuj plej atente sekvantaj la blogon de Silfer estas ne la homoj chirkau la Civito sed ni malshatantoj de tiu sekto ene de sekto. Eble la konsulo estas kandidato al Nobelpremio ne pro ia aparta literatura talento sed pro kreo de farsa opereto, ghis nun suprize vivipova sed ne postvivonta sian kreinton."}, {"text_idx": "#000026", "text": "La ret-pag\u0302aro de UEA ne estas plej bela, kaj la komenca foto estas tute netau\u0306ga, sed mi preferas ret-pag\u0302aron kie mi povas facile trovi tion kion mi serc\u0302as anstatau\u0306 ret-pag\u0302aron kun belaj bildoj sed kie mi trovas nenion, kaj el tiu vidpunkto la ret-pag\u0302aro de UEA estas relative bona."}, {"text_idx": "#000027", "text": "C\u0302iuokaze UEA havas aliajn problemojn kiujn g\u0302i unue solvu!"}, {"text_idx": "#000028", "text": "Evildea estas konata \" frenezulo\" pro lia titolpagho en revuo Kontakto ."}, {"text_idx": "#000029", "text": "En sia videoblogo li ech fikigis dufoje la portreton de Zamenhof en sidejo de australia Esperanto- asocio.\nPor mi la \"memdeklarita dio \" estas simptomo de la tuta E-ujo \u2013 la plej vulgaracha kaj subnivela !"}, {"text_idx": "#000030", "text": "Chu chi tiu retejo de E-socito Maribor (Slovenio) havas konvenan aspekton?\nKaj kion vi diras pri la retejo de Kroatia E-Ligo"}, {"text_idx": "#000031", "text": "> Chu chi tiu retejo de E-socito Maribor (Slovenio) havas konvenan aspekton?"}, {"text_idx": "#000032", "text": "> Kaj kion vi diras pri la retejo de Kroatia E-Ligo"}, {"text_idx": "#000034", "text": "Ne, pro la \"skatolo\" kiu tuj aperas kaj blokas la legadon. Mi kutime tuj foriras de tiaj pag\u0302oj."}, {"text_idx": "#000036", "text": "Kaj mi ne klare komprenas kial Esperanto-grupoj volas montri fotojn de maljunuloj kiuj sidas kaj faras nenion. Mi mem estas sufic\u0302e maljuna, kaj ofte sidas kaj faras nenion, sed mi ne volas ke mia fotu aperu en publika retejo kiu devus allogi homojn, aparte junulojn."}, {"text_idx": "#000037", "text": "S\u0302ajne tiu klubo atentis niajn komentojn kaj forigis tiun g\u0302enaj\u0302on de sia retpag\u0302o. \ud83d\ude42"}, {"text_idx": "#000041", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000042", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]